ሓላፊ ቢሮ ፍትሒ ክልል ትግራይ ኣቶ ኣማኑኤል ኣሰፋ፡ ቀጻሊ ንጥፈት እቲ ክልል ብዝምልከት ንዝቐረበሉ ሕቶ " ዝሓሰብካዮ መርዓ ሰኣን መሳሰዪ ኣይትገድፎን" ክብል መሊሱ። እቲ ወሳነ ቀዲሙ'ውን ተኣሚቱ ከምዝነበረ እዩ ዝገልጽ። "ቦርድ መረጻ ኢትዮጵያ ነቲ መረጻ ከተሓባብር ፍቓደኛ እንተኾይኑ ጽቡቕ፡ ልምዲን ጸጋታትን ስለ ዘለዎ ነዚ ብቐሊሉ ከተሓባብር ይኽእል እዩ። ፍቓደኛ ዘይኸውንን ግዘ ዝወስድን እንተኾይኑ ግና፡ እዚ መረጻ ናይ ህዝቢ መሰል እዩ፡ ናይ ህዝቢ መሰል ድማ ብዝኾነ መገዲ ክዕጸፍ ኣይኽእልን። ስለዚ ንመረጻ ዘኽእል ሕግን ትካልን ብዝምልከቶ ኣካል መንግስቲ ወይ ቤት ምኽሪ ኣጽዲቕካ፡ መረጻ ምክያድ እዩ"። ተወከልቲ ሃገራዊ ባይቶ'ኸ መዓስ ይምረጹ?
